སྟེང་ལྷ་ཡུལ་འདྲ་བའི་འཛམ་གླིང་ནང་།།རང་དལ་འབྱོར་མི་ལུས་ཐོབ་རུང་རང་།།སྔོན་ཚོགས་བསགས་ཆུང་བའི་འབྲས་བུ་གིས།།དུས་ད་རེས་འཁྲུལ་སྣང་ལང་དགོ་པས།།དུས་ད་རེས་ཐོབ་པའི་ལུས་རྟེན་འདི།།ལུས་དྲོད་ཉམས་ལྡན་པའི་མལ་ཆ་ནང་།།ཨའེ་མཐོང་མི་རྨི་ལམ་ཙམ་ཅིག་ལས།།དུས་ཡུན་དུ་སྡོད་པའི་དབང་མིན་འདུག།ངེ་ལུས་རྟེན་གནམ་ཁའི་ས་སྨུག་འདྲ།།རྐྱེན་ངན་པ་རླུང་འཚུབ་འཕུ་བའི་ཚེ།།གཟུགས་དངོས་སུ་མེད་པའི་ས་སྨུག་འདི།།གནམ་སྟོང་པའི་སྦུག་ལུ་ཡལ་བར་ཕངས།།ཕ་དྲིན་ཅན་ཚེ་ལས་འདས་པའི་ཤུལ།།ངེ་བཀའ་དྲིན་ཅན་གྱི་ཡུམ་ཆེན་ལུ།།ཟས་གོས་ཀྱི་དཀའ་ངལ་འཐོན་ཆིཝ་ལས།།ང་གཞན་གཡོག་རྒྱུགས་པར་གཏང་ད་ཡི།།ང་སྐྱེས་བའི་ལོ་ཚད་ཆུང་སོངམ་ལས།།ཉམས་མྱོང་དང་ལྕོགས་གྲུབ་མེདཔ་ལས་བརྟེན།།བྱམས་སྙིང་རྗེ་མེད་པའི་སྦྱིན་བདག་གིས།།ཨའེ་མནོ་ཚད་དྲན་ཚེ་རྟས་ཐག་དྲང་།།